Diari Oficial de la Generalitat Valenciana


Sumari del DOGV 9950, del 03-10-2024 (2024/10107)

ACORD d’1 d’octubre de 2024, del Consell, de cessament i designació de vocals titulars i suplents representants de la Generalitat en el Consell d’Administració de l’Autoritat de Transport Metropolità de València.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9950

Data del DOGV
:   03-10-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/10728

CVE
:   OMJP-D-0498-98949

Data del document
:   01-10-2024

Organisme emissor
:   Conselleria de Medi Ambient, Infraestructures i Territori

Tipus de document
:   Acord

El Decret 81/2017, de 23 de juny, del Consell, aprova el Reglament de l’Autoritat de Transport Metropolità de València.

L’article 7 determina la composició del Consell d’Administració, i l’apartat 2.a) establix quines persones són membres nats del Consell d’Administració en representació de la Generalitat.

D’altra banda, l’article 7 apartat 2.a).4t establix que el Consell nomenarà, a proposta de la persona titular de la conselleria competent en matèria de transport, quatre vocals en representació de la Generalitat, dels quals almenys dos serà personal funcionari de carrera de l’Administració de la Generalitat.

Així mateix, l’article 7, apartat 3, establix que les persones titulars de l’òrgan col·legiat seran substituïdes per les respectives suplents que designen la Generalitat.

Mitjançant Acord del Consell de data 28 de juliol de 2017 es va designar com a vocals del Consell d’Administració de l’Autoritat de Transport Metropolità de València Francisco José Moltó Orduña, subdirector general de Transport i José María Torner Borda, cap de servici de Mobilitat Urbana.

Mitjançant Acord del Consell de data 20 de desembre de 2019 es va designar com a vocal del Consell d’Administració de l’Autoritat de Transport Metropolità de València María José Mira Veintimilla.

Mitjançant Acord del Consell de data 5 de setembre de 2023 es va designar com a vocal del Consell d’Administració de l’Autoritat de Transport Metropolità de València Jesús Gual Sanz, director general de Fons Europeus.

El Decret 25/2024, de 27 de febrer, del Consell, disposa el cessament de María José Mira Veintimilla com a secretària autonòmica d’Economia i el nomenament de Jesús Gual Sanz, com a secretari autonòmic d’Economia.

Per Decret 28/2024, de 5 de març, del Consell, es nomena María del Mar González Barranco, directora general de Fons Europeus i Sector Públic.

En conseqüència, de conformitat amb l’article 28.c) de la Llei 5/1983, de 30 de desembre, del Consell, a proposta del conseller de Medi Ambient, Infraestructures i Territori, el Consell

ACORDA

*Primer*

El cessament de María José Mira Veintimilla, com a vocal del Consell d’Administració de l’Autoritat de Transport Metropolità de València, agraint-li els servicis prestats, amb efectes des del dia de la publicació d’este acord en el *Diari Oficial de la Generalitat Valenciana*.

*Segon*

Designar Jesús Gual Sanz, secretari autonòmic d’Economia, i María del Mar González Barranco, directora general de Fons Europeus i Sector Públic, com a vocals titulars del Consell d’Administració de l’Autoritat de Transport Metropolità de València, i José Vicente Todolí Masquefa, director general d’Economia, i Antonio Joaquín Woodward Poch, director general de Patrimoni, com els seus suplents respectius, amb efectes de l’endemà de la publicació d’este acord en el *Diari Oficial de la Generalitat Valenciana*.

*Tercer*

Designar la persona que ocupe el lloc de la Direcció del Servici d’Ordenació del Transport i la persona que ocupe el lloc de la Direcció del Servici de Transport Públic com a vocals suplents respectivament de Francisco José Moltó Orduña, subdirector general de Servicis del Transport, i de José María Torner Borda, cap de servici de Mobilitat.

  

València, 1 d'octubre de 2024

Susana Camarero Benítez

Consellera secretària